armvectores/hy_wikipedia_2023 huggingface dataset:
Օդառեակտիվ շարժիչ

Օդառեակտիվ շարժիչ, ռեակտիվ շարժիչ, որում վառելանյութի այրման համար օգտագործվում է մթնոլորտային օդի թթվածինը։ Օդառեակտիվ շարժիչում քարշուժն ստեղծվում է ռեակտիվ ծայրափողակից աշխատանքային գազերի արտանետման հետևանքով։ Արտանետման արագությունը մեծացնելու համար Օդառեակտիվ շարժիչի այրման խուց մտնող օդը սեղմվում է։ Ըստ օդի նախնական սեղմման եղանակի, Օդառեակտիվ շարժիչները լինում են կոմպրեսորով (օդը սեղմվում է կոմպրեսորով) և առանց, կոմպրեսորի (օդը սեղմվում է դիմակաօդային հոսքի արագային ճնշման ազդեցությամբ)։
Օդառեակտիվ շարժիչները լայնորեն կիրառում են ինքնաթիռներում, ուղղաթիռներում, անօդաչու արկ–ինքնաթիռներում և այլն։


== Տես նաև ==
Տուրբոռեակտիվ շարժիչ
Աստերոիդների ցանկ (205301-205400)

Աստերոիդների ցանկ (205201-205300)  • Աստերոիդների ցանկ  • Աստերոիդների ցանկ (205401-205500)
 Աստերոիդների ցանկ (205201-205300)  • Աստերոիդների ցանկ  • Աստերոիդների ցանկ (205401-205500)
Օչակովսկոե (գյուղ, Վոզնեսենսկի շրջան)

Օչակովսկոե (ուկրաիներեն՝ Очаківське), գյուղ Ուկրաինայի Նիկոլաևի մարզի Վոզնեսենսկի շրջանում։ Հիմնադրվել է 1919 թվականին։
2001 թվականի տվյալներով Օչակովսկոե գյուղում բնակվում էր 102 մարդ։ Բնակավայրը զբաղեցնում է 0,204 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Invaders Must Die

Invaders Must Die (անգլ. թարգմանաբար՝ «Զավթիչները պետք է մահանան»), բրիտանական The Prodigy  խմբի հինգերորդ ստուդիական ալբոմը, որի թողարկումը կայացել է 2009 թվականի փոտրվարի 23-ին Take Me to the Hospital խմբի նոր լեյբլի ժամանակ, Cooking Vinyl լեյբլի աջակցության շնորհիվ։ Սա առաջին ալբոմն է, որը թողարկվել է խմբի կողմից Always Outnumbered, Never Outgunned ժամանակներից ի վեր, որը թողարկվել է 2004 թվականին, և The Prodigy-ի առաջին ալբոմը 1997-ից ի վեր, ներկայացված բոլոր երեք մասնակիցների կողմից։  


== Ալբոմի մասին ==
Ալբոմի մասին տեղեկատվությունը հրապարակվել է նոյեմբերի 4-ին The Prodigy-ի պաշտոնական լրահոսում և նույն օրը հաստատվել է Լայեմի կողմից BBC Radio 1-ում the «Zane Lowe Show»ում։ Խումբը հայտարարել է, որ նոր ալբոմը կվերադառնա «հին, բայց կտրող շրջանակների» արմատներին։ Նրանք նաև հայտարարել են, որ համագործակցելու են Foo Fighters-ի Դեյվ Գրոլի հետ և Does It Offend You, Yeah?-ի Ջեյմս Ռաշենթի հետ, սակայն նշել են. որ չեն ձայնագրվելու այլ վոկալիստների հետ։ Ալբոմի թողարկումը կայացել է CD, CD/DVD, թվային ֆորմատով ներբեռնելու համար և բացառիկ յոթ դյույմանոց վինիլային բոքս-սեթի, որը ներառում է հինգ յոթ դյույմանոց վինիլային, CD / DVD, բոնուսային CD, շապիկ, կպչուն պիտակներ և տրաֆարետ։
Առաջին երգը, որը հայտնի է նաև որպես Invaders Must Die, հրապարակվել է նոյեմբերի 26-ին խմբի պաշտոնական կայքում, որը համընկնում է «Zane Lower ' s show»-ի առաջին հրապարակային ցուցադրությանը, որպես «աշխարհի ամենաթեժ ձայնագրություն»։ Ալբոմի առաջին սինգլը՝ Omen-ը թողարկվել է 2009 թվականի փետրվարի 16-ին։
Ալբոմի թողարկմանն աջակցելու համար խումբը մեկնել է Մեծ Բրիտանիա, 9-օրյա շրջագայության՝ Dizzee Rascal-ի և Fight Like Apes-ի աջակցությամբ


== Կոմպոզիցիաների ցանկ ==


== Չարթեր և սերտիֆիկացում ==


== Ծանոթագրություններ ==


== Արտաքին հղումներ ==
InvadersMustDie.com − միկրո կայքէջ «Invaders Must Die»(անգլ.)
TheProdigy.com − Խմբի պաշտոնական կայքէջ(անգլ.)
Invaders Must Die — Metacritic.com կայքում(անգլ.)
Invaders Must Die դիտարկում(անգլ.)
Բուլատնիկովո (այլ կիրառումներ)

Բուլատնիկովո, կարող է վերաբերել՝

Բուլատնիկովո - գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Բուլատնիկովո - գյուղ Ռուսաստանի Վլադիմիրի մարզի Մուրոմսկի շրջանի կազմում։
Բուլատնիկովո - գյուղ Ռուսաստանի Տվերի մարզի Տորժոկսկի շրջանի կազմում։
Տոնդաբայասի

Տոնդաբայասի (ճապ.՝ 富田林市 Տոնդաբայասի-սի), Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 39,66 կմ², բնակչությունը՝ 115 668 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 2916,49 մարդ/կմ²։


== Աշխարհագրական դիրք ==
Տոնդաբայասի քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Սակաի, Հաբիկինո, Կավատինագանո, Օսակայամա քաղաքները, Տայսի, Կանան ավանները և Տիհայաակասակա գյուղը։


== Բնակչություն ==
Քաղաքի բնակչությունը կազմում է 115 668 մարդ (2014 թվականի օգոստոսի 1-ի տվյալների համաձայն), իսկ խտությունը՝ 2916,49 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Տոնդաբայասի քաղաքը խորհրդանշող ծառ է համարվում կամֆորայի ծառը, ծաղիկ՝ մրտավարդը։


== Ծանոթագրություններ ==


== Արտաքին հղումներ ==
Տոնդաբայասի քաղաքի պաշտոնական վեբկայք(ճապոներեն)
Նիկոլաենկո (խուտոր)

Նիկոլաենկո (ռուս.՝ Николаенко), խուտոր Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերչետո

Բերչետո  (իտալերեն՝ Berceto), քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում։
Բնակչությունը՝ 2430 մարդ։ Բնակչության միջին խտությունը՝ 19 մարդ/կմ²։ Զբաղեցնում է 131 կմ² տարածք։ Փոստային ինդեքս՝ 43042։ Հեռախոսային կոդը՝ 0525։
Բնակավայրի հովանավորն է Սան Մոդերաննոն։ Տոնը նշվում է ամեն տարի հոկտեմբերի 22-ին։


== Արտաքին հղումներ ==
Բնակավայրի գլխավոր կայք(իտալ.)


== Ծանոթագրություններ ==
Աբրիկոսովի (Մարտինովսկի շրջան)

Աբրիկոսովի (ռուս.՝ Абрикосовый), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Զելենոլուգսկի գյուղական համայնքի կազմի մեջ։ Բնակչության թվաքանակը 2010 թվականի տվյալներով եղել է 427։ Ունի 8 փողոց։ 


== Աշխարհագրություն ==
Աբրիկոսովին ընկած է շրջանի վարչական կենտրոնից՝ Բոլշայա Մարտինովկայից 43 կիլոմետր դեպի հյուսիս-արևմուտք։ Մոտակա գյուղական բնակավայրը Զելենոլուգսկին է։


== Ծանոթագրություններ ==
Ալեքսեյ Օլգին

Ալեքսեյ Օլգին (ռուս.՝ Алексе́й О́льгин, իսկական անունը` Լև Մագրաչյով, մայիսի 18, 1931(1931-05-18), Լենինգրադ, ՌԽՖՍՀ, ԽՍՀՄ - հունվարի 17, 2020(2020-01-17), Տալլին, Էստոնիա), խորհրդային և ռուս բանաստեղծ-երգահան, գրող և բանաստեղծ։
Իր ժամանակին հայտնի երգերի` «Տոպ-տոպ» («Առաջին քայլերը»), «Մարդը դուրս է գալիս տնից», «Միայն թե օրն սկսվեր և վերջանար քեզնով», «Իմ տունը», «Ռուս աղջիկը», «Ես գնում եմ արևի հետևից», «Տասնմեկերորդ երթուղին» և շատ այլ երգերի հեղինակ է։
Ալեքսեյ Օլգինի անունը կապված է այդպիսի կոմպոզիտորների հետ, ինչպիսին են Ստանիսլավ Պոժլակովը, Վլադիմիր Դմիտրիևը և ուրիշներ։
Վ. Դմիտրիևի «Սերը կապրի աշխարհում» երգի խոսքերի հեղինակն է, որը կատարել է Էդուարդ Խիլը։
Օլգինի գրչին են պատկանում մի քանի բանաստեղծական հավաքածուներ և մանկական գրքեր։
Մինչև 1990-ականների կեսերին նա ապրել է Էստոնիայի մայրաքաղաքի Տալլինում, ապա` Ֆինլանդիայում և հետո նորից Տալլինում։
Մահացել է 2020 թվականի հունվարի 17-ին, Տալլինում և թաղվել է 2020 թվականի հունվարի 28-ին Տալլինի Անտառային գերեզմանատանը։


== Ընտանիք ==
Լենինգրադցի ռազմական լրագրող Լազար Մագրաչյովի զարմիկն է։ Ամուսնացած է եղել Սևա Նովոգորոդցևի քրոջ` Նատալյա Լևենշտեյնի հետ։


== Ստեղծագործություն ==
«Անձեռնմխելի ամառը», բանաստեղծությունների ժողովածու, Տալլին, Էեստի ռաամատ, 1974 թվական։
«Գնում եմ արևի հետևից», Լ., Մ., Խորհրդային կոմպոզիտոր, 1977 թվական։
«Աշնանային լուսացույցները», բանաստեղծությունների ժողովածու, Տալլին, Էեստի ռաամատ, 1979 թվական։
«Ուրախ ծանոթություն», երեխաների համար հեքիաթների ժողովածու, Տալլին, Էեստի ռաամատ, 1985 թվական։
«Բարև, ես քեզ ճանաչում եմ», երեխաների համար հեքիաթների ժողովածու, Տալլին, Էեստի ռաամատ, 1991 թվական։
«Շոկոլադե նապաստակները», հեքիաթների ժողովածու, Տալլին, Կարպ, 1991 թվական։
«Վագոնը և փոքրիկ սայլակը» հեքիաթների ժողովածու, Տալլին, Ալեքսանդրիա, 1998 թվական։
«Վերլիբեր» հավաքածու, Տալլին, 2000 թվական։
«Նիհարիկի փոքրիկ ուրախությունը», պատմվածք, Տալլին, 2000 թվական։
«Շների հաճույքը», հեքիաթների հավաքածու,  Տալլին, 2002 թվական։
«Չամուսնացած կանանց օրագիրը», հեքիաթների հավածաքու, Տալլին, 2002 թվական։
«Ինչպես պապիկ դառնալ», կատակերգական հեքիաթների հավաքածու, Տալլին, 2004 թվական։
«Մենք բոլորս մի քիչ ձի ենք», կատակերգական հեքիաթների հավաքածու, Տալլին, 2005 թվական։


== Ծանոթագրություններ ==


== Արտաքին հղումներ ==
Об А. Ольгине на сайте композитора Владимира Хвойницкого
Рассказ А. Ольгина о В. Высоцком
Рассказ из книги «Вагон и маленькая тележка» в приложении к газете «Молодёжь Эстонии» «Русский телеграф»
Рассказ Д. Быкова об Алексее Ольгине
Интервью с Артемием Троицким
из стихов поэта
из песен поэта
Իչկանույ

Իչկանույ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1907-1908 թվականներին գյուղն ունեցել է 240 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Արիերգարդ

Արիերգարդ (ֆր.՝ arriere-garde - թիկունքային պահազոր), ստորաբաժանում, զորամաս կամ միավորում, որը պահպանում է նահանջող կամ ռազմաճակատից թիկունք ռազմերթ կատարող զորքերին։ Արիերգարդի հիմնական խնդիրն է՝ հարձակվող հակառակորդին կանգնեցնել որոշակի բնագծերում և ապահովել գլխավոր ուժերի կանոնավոր նահանջը։ Արիերգարդի կազմը, խնդիրները և հեռավորությունը կախված են գլխավոր ուժերի պահպանվող զորասյան չափից և իրադրությունից։ Որպես արիերգարդ սովորաբար առանձնացվում են տանկային և մոտոհրաձգային ստորաբաժանումներ ու զորամասեր։
Կիրիլովկա (այլ կիրառումներ)

Կիրիլովկա, կարող է վերաբերել՝

Կիրիլովկա - գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Կիրիլովկա - գյուղ Ռուսաստանի Նիժնի Նովգորոդի մարզի Սպասսկի շրջանի կազմում։
Վալլի (գյուղ, Ռաիկյուլա շրջան)

Վալլի (էստ․՝ Valli), գյուղ Էստոնիայի Ռապլամաա նահանգի Ռաիկյուլա շրջանում։
2011 թվականի տվյալներով գյուղում բնակվում էր 51 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կորեուի գավառ

Կորեուի գավառ (պորտ.՝ Microrregião de Coreaú) գավառ Բրազիլիայում, մտնում է Սեարա նահանգի մեջ։ Մտնում է Ժագուարիբի նահանգի մարզի մեջ։ Բնակչությունը կազմում է 55 587 մարդ 2006 թվականի տվյալով։


== Գավառի կազմ ==
Գավառի կազմի մեջ են մտնում հետևյալ համայնքները.

Կորեաու
Ուրուոկա
Դյումեևո

Դյումեևո (ռուս.՝ Дюмеево, բաշկիրերեն՝ Дөмәй), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 878 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սալտո Գրանդե կամուրջ

Սալտո Գրանդե կամուրջ (իսպ՝. Puente Salto Grande, թարգմանաբար նշանակում է «Մեծ ցատկ»),  կամուրջ Արգենտինայի և Ուրուգվայի միջև սահմանային համարվող Ռիո Ուրուգվայ գետի վրա


== Պատմություն ==
Կամուրջը գցվել է Ռիո Ուրուգվայ գետի միջին հոսանքում 1974-1979 թվականներին գլխավորապես էներգետիկ նպատակներով կառուցված, շուրջ երեք հազար մետր երկարություն ունեցող ամբարտակի վրայով (ամբարտակի վաթսունինը մետր բարձրությունից գահավիժող ջրի հսկայական զանգվածն աշխատեցնում է տասնչորս գերհզոր գեներատորներ, որոնք, ընդհանուր հաշվով ապահովելով 1890 մեգավատտ հզորություն, բավարարում են երկու սահմանակից պետությունների էլեկտրաէներգիայի պահանջարկի զգալի մասը)։
Կամրջի շինարարությունն ավարտվել է 1982 թվականին։ Այդ նույն տարվա օգոստոսի 25-ին տեղի է ունեցել «Մեծ ցատկ» համարվող կառույցի բացման հանդիսավոր արարողությունը։  Նրա վրայով գցվել են երկաթգիծ և ավտոմայրուղի, որոնք հնարավոր ամենակարճ ճանապարհով միմյանց են կապում ուղիղ գծով իրարից ընդամենը մի քանի կիլոմետր հեռավորության վրա գտնվող արգենտինական Կոնկորդիա (Էնտրե Ռիոս պրովինցիա) և ուրուգվայական Սալտո (Սալտո դեպարտամենտ) քաղաքները։
Քանի որ կամուրջը բավարար լայնություն չունի, դրանով գնացք անցնելու ժամանակ ավտոմեքենաների երթևեկությունը դադարեցվում է (այդ նպատակով կամրջի երկու ծայրերին արգելափակոցներ են տեղադրված)։ Թեև այն էլ պետք է ասել, որ դա տեղի է ունենում ամսվա մեջ ընդամենը երեք-չորս անգամ, երբ բեռնատար գնացքով մեծածավալ բեռներ փոխադրելու անհրաժեշտություն է առաջանում։
Կամուրջը սպասարկում և դրա անխափան շահագործման համար պատասխանատվությունը կրում է Comisión Técnica Mixta de Salto Grande ընկերությունը։


== Ծանոթագրություններ ==


== Տես նաև ==
Սալտո Գրանդե ամբարտակ


== Արտաքին հղումներ ==
Comisión Técnica Mixta de Salto Grande
Fundación Salto Grande Archived 2011-07-09 at the Wayback Machine.
Sitio del Organismo Regulador de Seguridad de Presas de Argentina
Sitio uruguayo


== Աղբյուրներ ==
EntreRiosTotal.com.ar (touristic website)
Represa Salto Grande (Salto Grande Dam) from the Spanish Wikipedia
Ադամովկա (գյուղ, Վրադիևկայի շրջան)

Անվան այլ կիրառումների համար տե՛ս՝ Ադամովկա (այլ կիրառումներ)Ադամովկա (ուկրաիներեն՝ Адамівка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1923 թվականին։
2001 թվականի տվյալներով Ադամովկա գյուղում բնակվում էր 598 մարդ։ Բնակավայրը զբաղեցնում է 1,44 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լորենցո Տոնելի

Լորենցո Տոնելի (իտալերեն՝ Lorenzo Tonelli, հունվարի 17, 1990(1990-01-17), Ֆլորենցիա), իտալացի պրոֆեսիոնալ ֆուտբոլիստ։ Ներկայումս Նապոլիից վարձավճարով հանդես է գալիս Սամպդորիայի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Էմպոլի ===
Տոնելին Էմպոլիի ակադեմիայի սան է։ Իր պրոֆեսիոնալ դեբյուտը նշեց 2010 թվականի սեպտեմբերի 5-ին՝ Սերիա B-ի Վարեզեի դեմ խաղում։ Իր առաջին գոլը պրոֆեսիոնալ կարիերայում խփեց 2011 թվականի օգոստոսի 14-ին՝ Պյաչենցայի դեմ խաղում։ Իր առաջին գոլը առաջնությունում խփեց 2012 թվականի հոկտեմբերի 30-ին՝ Բարիի դեմ խաղում։ 2013-14 մրցաշրջանում իտալացին Էմպոլիի հետ տեղափոխվեց Սերիա A` 6 տարվա բացակայությունից հետո։ Ակումբի կազմում Տոնելին անցկացրեց 173 հանդիպում՝ դառնալով 15 գոլի հեղինակ։


=== Նապոլի ===
2016 թվականի մայիսի 23-ին Տոնելին 10 միլիոն եվրոյի դիմաց տեղափոխվեց Նապոլի։ Իր դեբյուտը նշեց 2017 թվականի հունվարի 7-ին՝ Ուդինեզեի դեմ խաղում՝ այս հանդիպման ավելացված ժամանակում դառնալով գոլի հեղինակ և 2-1 հաշվով հաղթանակ պարգևելով Նապոլիին։ Հունվարի 15-ին՝ Պեսկարայի դեմ խաղում իտալացին նորից դարձավ գոլի հեղինակ։
2018 թվականի օգոստոսի 17-ին Տոնելին 1 տարվա վարձավճարով միացավ Սամպդորիային։ Իր դեբյուտը ակումբի կազմում նշեց սեպտեմբերի 2-ին՝ Նապոլիի դեմ խաղում։


== Միջազգային կարիերա ==
2010 թվականի նոյեմբերի 11-ին Տոնելին առաջին անգամ հրավիրվեց Իտալիայի մինչև 21 տարեկանների հավաքական։ Իր դեբյուտը Մ21 հավաքականի կազմում նշեց նոյեմբերի 17-ին՝ Թուրքիայի դեմ ընկերական խաղում։
2016 թվականի մայիսի 16-ին Տոնելին առաջին անգամ հրավիրվեց Իտալիայի ազգային հավաքականի մարզմանը։


== Կարիերայի վիճակագրություն ==


=== Ակումբային վիճակագրություն ===
2018 թվականի սեպտեմբերի 5-ի դրությամբ


== Ծանոթագրություններ ==


== Արտաքին հղումներ ==
Տոնելիի պաշտոնական Ֆեյսբուքի էջը
Տոնելիի պաշտոնական Տվիտերի էջը
Տոնելիի պաշտոնական Ինստագրամի էջը
Տոնելին transfermarkt-ում
Տոնելին soccerbase.com-ում
Տոնելին WhoScored.com կայքում
Տոնելին Նապոլիի պաշտոնական կայքում Archived 2018-04-14 at the Wayback Machine.
Տոնելին Սամպդորիայի պաշտոնական կայքում Archived 2018-09-08 at the Wayback Machine.
Տոնելին ՈՒԵՖԱ-ի պաշտոնական կայքում
Էնթոնի Էդվարդս (բասկետբոլիստ)

Էնթոնի Էդվարդս (անգլ.՝ Anthony Edwards, օգոստոսի 5, 2001(2001-08-05), Ատլանտա), ամերիկացի պրոֆեսիոնալ բասկետբոլիստ, հարձակվող պաշտպան։ Հանդես է գալիս Բասկետբոլի ազգային ասոցիացիայի (NBA) «Մինեսոտա Թիմբերվուլվզ» ակումբում։
Ծնվել է ԱՄՆ Ջորջիա նահանգի վարչակենտրոն Ատլանտա քաղաքում։ Վաղ տարիքում զբաղվել է ամերիկյան ֆուտբոլով։ Ավարտել է Ատլանտայի «Հոլի սպիրիտ» նախապատրաստական դպրոցը, համարվելով լավագույն դպրոցական բասկետբոլիստներից մեկը։ Ուսանողական առաջնությունում մեկ ուսումնական տարի ներկայացրել է Ջորջիայի համալսարանը։ Ընտրվել է NBA-ի 2020 թվականի դրաֆթի 1-ին համարի ներքո՝ «Մինեսոտա Թիմբերվուլվզի» կողմից։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Բորզովայա

Բորզովայա (ուկրաիներեն՝ Борзова), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1570 թվականին։
2001 թվականի տվյալներով Բորզովայա գյուղում բնակվում էր 163 մարդ։ Բնակավայրը զբաղեցնում է 0,627 կմ² տարածք։ Բնակչության խտությունը կազմում էր 259,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գեղամ Ոսկյան

Գեղամ Վարդանի Ոսկյան (ծնն․՝ անհայտ), թատրոնի ու կինոյի հայ դերասան, ՀԽՍՀ վաստակավոր արտիստ։


== Կենսագրություն ==
Գեղամ Ոսկյանը եղել է Հակոբ Պարոնյանի անվան պետական երաժշտական կոմեդիայի թատրոնի դերասան։


== Ֆիլմագրություն ==


== Ծանոթագրություններ ==
BBC Three

BBC Three, բրիտանական հեռուստաալիք է Բի-բի-սի պետական մեդիակորպորացիայի կազմում։ Հեռարձակումը սկսել է 2003 թվականի փետրվարի 9-ին կաբելային, IPTV և արբանյակային տիրույթներում։ Հեռուստաալիքը նախատեսված է 16-ից 34 տարեկան հեռուստադիտողների համար, հաճախակի կրկնում է BBC One և BBC Two ալիքներով ներկայացվող թոք-շոուների ցուցադրությունը։ 2011 թվականից հեռուստաալիքի տնօրենն է Զայ Բենեթը:


== Արտաքին հղումներ ==
BBC Three (անգլ.)


== Ծանոթագրություններ ==
Քաղցր հեքիաթ

«Քաղցր հեքիաթ» (ռուս.՝ «Сладкая сказка»), խորհրդային մուլտֆիլմ հրուշակեղենի խանութում խաղալիքների ունեցած արկածների մասին։ Նկարահանվել է 1970 թվականին Վլադիմիր Դեգտյարյովի կողմից։ Նրա ճանաչողական ֆիլմերից մեկն է, որ հասցեագրված է ամենափոքրերին։ Ուրախ և զվարճալի ձևով պատմվում է հրուշակեղենի արդյունաբերության մասին։


== Սյուժե ==
Մուլտֆիլմի գլխավոր հերոսը փոքրիկ ու շատ ագահ վիշապիկն է։ Նա ուտում է իր տան բոլոր ուտելիքներն ու գնում արջուկի ծնունդը։ Նրա տուն գնալով բոլոր հյուրերից առաջինը՝ վիշապիկն սկսում է ուտել արջուկի բոլոր քաղցրավենիքները և նրան նույնիսկ նվեր չի տալիս։ Երբ վիշապիկն ուտում է այն ամենը, ինչ կարող էր, արջուկի մյուս հյուրերի հետ հեռուստացույցի միջով գնում է հրուշակեղենի գործարան։
Այնտեղ վիշապիկն ամբողջությամբ կորցնում է ինքնավերահսկողությունն ու սկսում ուտել բոլոր քաղցրավենիքները, բայց չի հաշվարկում իր ուժերն ու ընկնում է շոկոլոդով տաշտի մեջ։ Մնացածները նրան փրկում են՝ չնայելով վիշապիկի ագահությանն ու կոպտությանը։ Դրանից հետո վիշապիկը փոխվում է դեպի լավը։


== Ստեղծողներ ==
Մուլտֆիլմի ստեղծողների անունները ներկայացված են ըստ նրա տիտրերի։


== Վերաթողարկում DVD-ով ==
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում.

«Ծննդյան օր», «Սոյուզմուլտֆիլմ», տարածող՝ «Союз», սկավառակում ընդգրկված մուլտֆիլմեր՝ «Ծննդյան օր» (ռուս.՝ «День рождения», 1959), «Տատիկի ծննդյան օրը» (ռուս.՝ «День рождения бабушки», 1981), «Նվեր ամենաթույլի համար» (ռուս.՝ «Подарок для самого слабого», 1978), «Քաղցր հեքիաթ» (ռուս.՝ «Сладкая сказка», 1970), «Պոնին վազում է շրջանով» (ռուս.՝ «Пони бегает по кругу», 1974), «Հենց այնպես» (ռուս.՝ «Просто так», 1976), «Այսօր ծնունդ է» (ռուս.՝ «Сегодня день рождения», 1966), «Ծղրիդ Կուզյայի արկածները (պատմություն առաջին)» (ռուս.՝ «Приключения кузнечика Кузи», 1990), «Ծղրիդ Կուզյայի արկածները (պատմություն երկրորդ)» (1991), «Կախարդական դեղ» (ռուս.՝ «Волшебное лекарство», 1982), «Лошарик» (1971), «Յոլա կտանի» (ռուս.՝ «Так сойдёт», 1981):


== Ծանոթագրություններ ==


== Գրականություն ==
Сапгир Г.В. Сказки. — М.: Эксмо, 2014. — 72 с. — (Читаем сами). — ISBN 978-5-699-66781-9 В том числе «Сладкая сказка» — с. 33.


== Արտաքին հղումներ ==
«Քաղցր հեքիաթ» մուլտֆիլմը «Անիմատոր.ռու» կայքում
«Քաղցր հեքիաթը» Հայրենական մուլտիպլիկացիայի հանրագիտարանում («Алгоритм», 2006)
«Քաղցր հեքիաթ» մուլտֆիլմը Genrikh Sapgir կայքում («РГГУ», 2003)
Քաղցրակեր վիշապիկի երգը
Աստերոիդների ցանկ (36701-36800)

Աստերոիդների ցանկ (36601-36700)  • Աստերոիդների ցանկ  • Աստերոիդների ցանկ (36801-36900)
 Աստերոիդների ցանկ (36601-36700)  • Աստերոիդների ցանկ  • Աստերոիդների ցանկ (36801-36900)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
Կրասնոե (գյուղ, Կրասնինսկի շրջան)

Անվան այլ կիրառումների համար տե՛ս՝ ԿրասնոեԿրասնոե (ռուս.՝ Красное), գյուղ Ռուսաստանի Լիպեցկի մարզի Կրասնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարություն Պեզճյան

Հարություն Պեզճյան Պողոսի (Ղազևզ (Գագազ) Հարություն ամիրա ապրիլի 10, 1771(1771-04-10) - հունվարի 3, 1834(1834-01-03)), հայ հասարակական և Թուրքիայի պետական գործիչ։ Պեզճյանների ամիրայական ընտանիքից։


== Կենսագրություն ==
Հարություն Պեզճյանը ծնվել է 1771 թվականի ապրիլի 10-ին, Օսմանյան կայսրության Ստամբուլ քաղաքում։
Ավարտել է Գում Գափուի հայոց վարժարանը (1783), զբաղվել ջուլհակությամբ, մետաքսի առևտրով (այստեղից էլ «Ղազեզ» մականունը)։ Հովհաննես Տյուզյան ամիրայի միջնորդությամբ 1807 թվականից աշխատել է թուրք, արքունի դրամահատարանում՝ որպես հսկիչ։ Եղել է սուլթան Մահմուդ 11-ի անձնական սեղանավորն ու խորհրդականը։ Կարևոր դեր է խաղացել Թուրքիայի պետական կյանքում և Կ․ Պոլսի հայկական համայնքում (ժամանակի հայ պատմագրության ներկայացուցիչները Պեզճյանի գործունեության շրջանն անվանել են «Պեզճյանի դար»)։ Պեզճյանը ջանացել է միավորել Կոստանդնուպոլիսի լուսավորական և կաթոլիկական համայնքները, վերացնել նրանց միջև տասնամյակներ շարունակվող դավանաբանական վեճերն ու ընդհարումները։ Այդ պատճառով իր դեմ է հարուցել և՝ էջմիածնի, և՝ Վատիկանի թշնամանքը։ 1820 թվականին Կ․ Պոլսում Ֆրանսիայի դեսպանի պահանջով աքսորվել է, սակայն 1821 թվականին ներման է արժանացել և նշանակվել Թուրքիայի դրամահատարանի կառավարիչ, մեծապես նպաստել երկրի ֆինանսական-հարկային սիստեմի կարգավորմանը։  
Պեզճյանը զգալի դեր է խաղացել նաև ենիչերիների կորպուսը վերացնելու (1826) գործում։ Սուլթանի միջամտությամբ վերահաստատել է հայոց եկեղեցու իրավունքները Երուսաղեմում, կանխել հույն և լատին հոգևորականության ոտնձգությունները։  
Պեզճյանի ձեռներեցությամբ ու նյութական միջոցներով կառուցվել են Կ․ Պոլսի Հայոց պատրիարքարանի նոր շենքը (1823), Մայր եկեղեցին (1829), Ս․ Փրկչի Ազգային հիվանդանոցը (1833), բացվել Բերայի օրիորդաց վարժարանը (1826), Գում Գափուի մայր դպրոցը (1828), Ս․ Առաքելոց ազգային (1830), Պողոսյան տղայոց (1832), Վարվառյան օրիորդաց (1832), Թոփ Գափուի Պեզճյան (1832) և չորսդասյա երկսեռ էյուբյան (1832) վարժարանները, հրատարակվել է Գևորգ դպիր Պալաթեցի Տեր-Հովհաննիսյանի «Բառարան պարսկերեն ըստ կարգի հայկական այբուբենից» աշխատությունը։ Մասամբ հոգացել է Հայկազյան բառարանի հրատարակության ծախսերը։ 


=== Մահ ===
Հարություն Պեզճյանը մահացել է 1834 թվականի հունվարի 3-ին։ Թաղված է Գում Գափուի Հայոց Մայր եկեղեցու զավթում։


== Տես նաև ==
Պեզճյան մայր վարժարան
Ուրտիգայմ

Ուրտիգայմ (ֆր.՝ Hurtigheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 501 մարդ, բնակչության խտությունը` 108.21 մարդ/կմ²։ Բնակավայրը զբաղեցնում է 4.63 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 12 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 361 աշխատունակ (15-64 տարեկան) բնակիչ, որոնցից ակտիվ էին 291-ը, իսկ ոչ ակտիվները` 70։ Ակտիվության ցուցանիշը կազմում է 80,6 %։ 291 աշխատունակ մարդկանցից աշխատել է 275 անձ (142 տղամարդ և 133 կին)։ Գործազուրկ են եղել 16 անձ (7 տղամարդ և 9 կին)։ 70 անաշխատունակներից 33-ը եղել են աշակերտներ կամ ուսանողներ, 19-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ազատ Հովհաննիսյան

Ազատ Միրաքի Հովհաննիսյան (1917, Նոր Բայազետ, Նոր Բայազետի գավառ - անհայտ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Ազատ Հովհաննիսյանը ծնվել է 1917 թվականին, Նոր Բայազետում։ Ծնողները գաղթել են Վանից։ 1936 թվականին Երևանում ավարտել է միջնակարգ դպրոցը և նշանակվել Շահումյանի շրջանի Անաստասավան գյուղի 7-ամյա դպրոցի տնօրեն։
1941 թվականի սկզբին զորակոչվել է կարմիր բանակ։ 1942 թվականին մասնակցել է Կերչ թերակղզու պաշտպանության ծանր կռիվներին։ Նահանջի ժամանակ գերի է ընկել, կարողացել է փախչել ճամբարից, բայց ֆաշիստները ձերբակալել են նրան, խոշտանգումների ենթարկել։ 1943 թվականի մայիսին Հովհաննիսյանին հաջողվել է փախչել գերությունից և աշխատել Ղրիմի բնակչության շրջանում։ 1944 թվականին խորհրդային բանակն ազատագրել է Ղրիմը։ Հովհաննիսյանը շարունակել է իր մարտական ծառայությունը 2-րդ գվարդիական բանակում, թշնամու դեմ մարտնչել է Բելոռուսիայում, Արևելյան Պրուսիայում։ Հրանոթով ֆաշիստական «Ֆերդինանդը» ոչնչացնելու և տանկերի գրոհը կասեցնելու համար Հովհաննիսյանը պարգևատրվել է Կարմիր աստղի շքանշանով։ «Լեզու» բերելու համար պարգևատրվել է «Խիզախության համար» մեդալով։ 1945 թվականի մայիսին մասնակցել է Վրոցլավի ազատագրման թեժ կռիվներին, պարգևատրվել է Հայրենական պատերազմի 2-րդ աստիճանի շքանշանով։
Պատերազմից հետո Հովհաննիսյանն աշխատել է լուսավորության նախարարության ապարատում՝ որպես տեսուչ, մանկական աշխատողների դասընթացների վարիչ, իսկ հետո՝ ուսուցչական աշխատանք է կատարել Սովետաշենում, Երևանում։


== Պարգևներ ==
Կարմիր աստղի շքանշան
«Խիզախության համար» մեդալ
Հայրենական պատերազմի 2-րդ աստիճանի շքանշան


== Ծանոթագրություններ ==
Ղունկիանոս Աշտարակեցի

Ղունկիանոս արքեպիսկոպոս Աշտարակեցի (- փետրվարի 6 (17), 1798), հայ հոգևորական, գրիչ, Էջմիածնի միաբան, Երևան քաղաքի դետ (տեսուչ, վերահսկիչ), Սիմեոն Ա Երևանցի (1763-1780) և Ղուկաս Ա Կարնեցի (1780-1799) կաթողիկոսների նոտար, կոնդակագիր։


== Կենսագրություն ==
Սիմեոն Երևանցու և նրա հաջորդ Ղուկաս Կարնեցու կաթողիկոսական կոնդակներում, նամակներում և այլ գրագրություններում հաճախակի հանդիպում են Ղունկիանոս Աշտարակեցու անվան հիշատակություններ։ Ղունկիանոսը եղել է Սիմեոն Երևանցու աշակերտներից մեկը, ապա դարձել նրա կոնդակագիրը։ 1763-1798 թվականներին Էջմիածնում գրված համար 2882 («Ժամանակագրութիւն ձեռնադրութեանց Յակովբ, Սիմէոն և Ղուկաս կաթուղիկոսաց») ձեռագրի՝ Սիմեոն և Ղուկաս կաթողիկոսների ձեռնադրությունների ցուցակներում նշված է նաև Ղունկիանոս Աշտարակեցուն հոգևոր աստիճաններ շնորհելու տարեգրությունը։ Ըստ ցուցակի, Ղունկիանոս Աշտարակեցին սարկավագ է ձեռնադվել Սիմեոն Երևանցի կաթողիկոսի օրոք, 1763 թվականին, աբեղա՝ 1771 թվականին, իսկ 1772 թվականին, նրան տրվել է մասնավոր գավազան։ 1781 թվականի հոկտեմբերի 30-ին նրան եպիսկոպոսության աստիճան է շնորհել Ղուկաս Կարնեցի կաթողիկոսը, իսկ 1784 թվականին` արքեպիսկոպոսության աստիճան։ 1785 թվականին ուխտի է մեկնել Երուսաղեմ։ Երուսաղեմում եղած ժամանակ նույնպես զբաղվել է գրագրությամբ։


== Ղունկիանոս Աշտարակեցու ծածկագրերը ==
18-րդ դարում գործածված ծածկագրերի վերաբերյալ Գյուտ Աղանյանը նշում է, որ Սիմեոն կաթողիկոսի «Յիշատակարան»-ի առաջին հատորի ծանոթագրություններում նկատել է, որ «դեռ 1766 թուի յուլիսի 23-ին Սիմէոն կաթուղիկոսը ծածկագիր նշաններով գրագրութիւն ունէր Ախալցխա մհ․ (մահտեսի) Յօնանի հետ տեղական հայերի մէջ կաթոլիկութեան տարածման դէմ իրանց ձեռք առած միջոցները ֆռանկ պատերններից ծածկելու համար․․․։ Նախկինում ենթադրվել է, թե այն հնարել է Սիմեոն կաթողիկոսը, սակայն «Յիշատակարան»-ի երրորդ հատորում ուղղակիորեն վկայված է նշանագրերի հեղինակի անունը. «նոր նշանագծոք մեր Ղունկիանոս վարդապետին»։


== Ղունկիանոս Աշտարակեցու գրչին պատկանող ձեռագրերը ==
Ըստ Մատենադարանում պահվող Մաշտոցի անվան ձեռագրացուցակի, Ղունկիանոս Աշտարակեցու գրչին են պատկանում, նոտրգրով գրված շուրջ տասը ձեռագիր մատյան, համար՝ 2, 1880, 2289, 2499, 2646, 2652, 3281, 7424, 10853։ Ստորև ներկայացված աղյուսակում ներկայացված է այդ ձեռագրերի մասին որոշ տեղեկություններ․


== Տապանաքարը ==
Էջմիածնի միաբանական գերեզմանոցի գրեթե կենտրոնական մասում է գտնվում Ղունկիանոս Աշտարակեցու օրորոցաձև տապանաքարը, որի հարավային նիստին պահպանվել է հետևյալ չափածո արձանագրությունը․

Տապանագրում Ղունկիանոս արքեպիսկոպոս (արհի) Աշտարակեցին հիշատակվում է նախ՝ տեսուչ, ապա՝ նոտար (գրիչ)։


== Ծանոթագրություններ ==
Մեզիեռ ան Սանտեր

Մեզիեռ ան Սանտեր (ֆր.՝  Mézières-en-Santerre), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 541 մարդ, բնակչության խտությունը` 50.51 մարդ/կմ²։ Բնակավայրը զբաղեցնում է 10.71 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 23 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 366 աշխատունակ (15-64 տարեկան)  բնակիչ, որոնցից ակտիվ էին 286-ը, իսկ ոչ ակտիվները` 80։ Ակտիվության ցուցանիշը կազմում է 78,1 %։ 286 աշխատունակ մարդկանցից աշխատել է 250 անձ (142 տղամարդ և 108 կին)։ Գործազուրկ են եղել 36 անձ (17 տղամարդ և 19 կին)։ 80 անաշխատունակներից 24-ը եղել են աշակերտներ կամ ուսանողներ, 33-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արման Բադեյան

Արման Բադեյան (1982 թվական, ապրիլի 27), հայ գեղանկարիչ։


== Կենսագրություն ==
Արման Մանուկի Բադեյանը ծնվել է 1982 թվականի ապրիլի 27-ին Դիլիջան քաղաքում։ 1989-1997 թվականներին սովորել և ավարտել է Դիլիջանի թիվ 3 միջնակարգ դպրոցը, որին զուգահեռ սովորել է նաև Հովհաննես Շարամբեյանի անվան գեղարվեստի դպրոցում։ 1999 թվականին ավարտել է Դիլիջանի հանրակրթական վարժարանը։ 1999 թվականին ընդունվել է ԵԳՊԱ-ի «Դեկորատիվ կիրառական զարդարվեստի և ժողովրդական արհեստի» բաժինը։
2004 թվականին գերազանցությամբ ավարտել և ստացել է «Կիրառական արվեստի նկարչի» որակավորում։
2004-2006 թվականին ծառայել է ՀՀ զինված ուժերում։
Ամուսնացած է՝ ունի երկու որդի։


== Աշխատանքային գործունեություն ==
2002-2004 թվականներին Հովհաննես Շարամբեյանի անվան դպրոցում դասավանդել է գեղանկարչություն։
2007 թվականին ստեղծվել է «Դիլիջանի երիտասարդ նկարիչներիցուցասրահ-արվեստանոց», «Բուդուարտ, Buduart»։
2008 թվականից հանդիսանում է «Buduart» արվեստի սրահի համահիմնադիրը, որտեղ անց է կացվում գեղանկարչության, պղնձյա զարդերի, վիտրաժի, խեցեգործության, բատիկի վարպետաց դասեր։ Սրահում գործում է Ա.Բադեյանի անհատական մշտական ցուցահանդեսը։
2011-2018 թվականը աշխատել է Դիլիջանի Երկրագիտական թանգարանում՝ որպես վերականգնող նկարիչ։
2019 թվականից առ այսօր աշխատում է Դիլիջանի Երկրագիտական թանգարան պատկերասրահում՝ որպես տնօրեն։


== Ստեղծագործություներ ==
Արման  Բադեյանի նկարները գտնվում են Հայաստանի և Արտերկրների՝ Ամերիկայի, Ֆրանսիայի, Ռուսաստանի մասնավոր հավաքածուներում, ինչպես նաև Արցախի, Դիլիջանի, Նոյեմբերյանի թանգարաններում։

		
		
		
		
		


== Ցուցահանդեսներ ==
2000 թվականին մասնակցել է Նոյեմբերյանում կայացած սիմպոզիումին։ 2007 թվականին մասնակցել է Ապարանում կայացած սիմպոզիումին։
2013 թվականին մասնակցել է Արցախում կայացած սիմպոզիումին։
Արման Բադեյանի ստեղծագործությունները գտնվում են ինչպես Հայատանում, այնպես էլ Հայաստանից դուրս (ԱՄՆ, Ռուսաստան, Ուկրաինա, Ֆրանսիա, Անգլիա)։
2007թվականից մասնակցել է Հանրապետական Ցուցահանդես Մրցույթներին։ «Buduart» արվեստի սրահում գործում է Ա. Բադեյանի անհատական մշտական ցուցահանդեսը։ Դեռ ուսանողական տարիներից մասնակցել է նկարիչների միության բազմաթիվ հանրապետական  ցուցահանդեսների և սիմպոզիումների՝ (Արցախ, Նոյեմբերյան, Կողբ, Ծաղկաձոր, Սևան, Դիլիջան)։


== Հասարակական աշխատանքներ ==
Թանգարանի տնօրեն՝ Արման Բադեյանի նախաձեռնությամբ կազմակերպվել է  2020 թվականի՝ Արցախյան երկրորդ պատերազմի զոհերի հիշատակին նվիրված բարեգործական ցուցահանդես-վաճառք, որից ստացված ամբողջ հասույթը կտրամադրվի պատերազմում զոհվածների ընտանիքներին։


== Ծանոթագրություններ ==


== Արտաքին հղումներ ==
https://www.youtube.com/watch?v=HYK512lfrqo&ab_channel=ArmenianPublicTV Իմ բիզնեսը. Արման Բադեյան
https://www.facebook.com/diilijanmuseum/ Դիլիջանի երկրագիտական թանգարան պատկերասրահ
https://www.instagram.com/dilijanmuseum/ Դիլիջանի թանգարան պատկերասրահ
Ժան Գիզիրյան

Ժան Գիզիրյան (անգլ.՝ John Kizirian, ապրիլի 4, 1928(1928-04-04), Whitinsville, Վուստեր շրջան, Մասաչուսեթս, ԱՄՆ - փետրվարի 26, 2006(2006-02-26), Մելբորն, Բրեվարդ շրջան, Ֆլորիդա, ԱՄՆ), շուրջ երեք տասնամյակ եղել է ԱՄՆ բանակային հետախուզության ամենաշատ պարգևատրված սպան։ Մասնակցել է Երկրորդ համաշխարհային պատերազմին, Կորեական և Վիետնամական պատերազմներին։


== Կենսագրություն ==
Ժան Գիզիրյանը մասնակից է Երկրորդ համաշխարհային, Կորեականին ու Վիետնամական պատերազմներին։ Նա ԱՄՆ ԶՈւ պատմության մեջ ամենաշատ պարգևատրված ռազմական հետախույզն է։
Գիզիրյանը ծառայության է անցել ԱՄՆ Ռազմածովային նավատորմում Երկրորդ աշխարհամարտի վերջին՝ 17 տարեկան հասակում։ 1949 թվականին նա տեղափոխվել է ԱՄՆ բանակ, որտեղ ստացել է սերժանտի կոչում։


== Պարգևներ ==
Գիզիրյանը ոչ միայն Ռազմական հետախուզության ու ԱՄՆ ԶՈւ-ում ծառայած հայերի մեջ, այլև ԱՄՆ պատմության մեջ ամենաշատ պարգևատրված զինվորականներից մեկն է։

Անբասիր ծառայության խաչ,
Ակնառու պաշտպանական ծառայության մեդալ,
Արծաթե աստղ,
Պատվոլ լեգիոն (4 հատ),
Անբասիր օդային խաչ,
Զինվորական մեդալ,
Բրոնզե աստղ (6 հատ),
Ալ սիրտ (3 հատ)
Օդային մեդալ (14 հատ)։


== Ծանոթագրություններ ==
Աֆրասիաբ Բադալբեկլի

Աֆրասիաբ Բադալբեկլի(ադրբ.՝ Əfrasiyab Bədəlbəyli), (ապրիլի 6 (19), 1907, Բաքու, Ռուսական կայսրություն - հունվարի 6, 1976(1976-01-06), Բաքու, Ադրբեջանական ԽՍՀ, ԽՍՀՄ), ադրբեջանցի դասական կոմպոզիտոր և դիրիժոր, Ադրբեջանական ԽՍՀ-ի ժողովրդական արտիստ (1960)։ Եղել է ադրբեջանական, ռուսական և արևմտաեվրոպական կոմպոզիտորների օպերաների և բալետների դիրիժոր։ Առաջին ադրբեջանական բալետի՝ «Կույսի աշտարակ»-ի (1940) հեղինակն է։ Նա նաև բազմաթիվ օպերաների և սիմֆոնիկ պոեմների հեղինակ է։


== Կենսագրություն ==
Աֆրասիաբ Բադալբեկլին ծնվել է 1907 թվականին ապրիլի 19-ին Բաքվում։ Նա սովորել է Բարձրագույն մանկավարժական ինստիտուտում, Բաքվի թատերական քոլեջում, Ադրբեջանի պետական համալսարանի արևելագիտության ֆակուլտետում և Լենինգրադի կոնսերվատորիայում։ 20 տարեկանում Աֆրասիաբը երաժշտություն է գրում Ջաֆար Ջաբբարլու «Կրակի հարսը» պիեսի համար։ Երկար ժամանակ աշխատել է Մոսկվայի և Լենինգրադի Օպերայի և Բալետի թատրոններում որպես դիրիժորի օգնական։ 1938-ից մինչև իր կյանքի ավարտը նա աշխատել է որպես դիրիժոր, Ադրբեջանի օպերայի և բալետի պետական ակադեմիական թատրոնում։ 
1940 թվականից հանդիսանում է արվեստի վաստակավոր գործիչ, իսկ 1960 թվականից՝ Ադրբեջանական ԽՍՀ-ի ժողովրդական արտիստ։ 
Աֆրասիաբ Բադալբեկլին մահացել է 1976 թվականի հունվարի 6-ին Բաքվում։


== Ստեղծագործություններ ==

Աֆրասիաբ Բադալբեկլին ադրբեջանական առաջին բալետի հեղինակն է։  Աֆրասիաբ Բեդելբեկլը սովորել է ջութակ նվագել Լ. Բրեթանիսկու դասարանում։ Նա նաև կարողացավ կատարյալ նվագել թառ։ 1928 թվականին հունվարի 1-ին Աֆրասիաբ Բադալբեկլին սկսեց աշխատել որպես թարգմանիչ «Կոմունիստ» թերթում։ 1930 թվականի մայիսի 15-ին Աֆրասիաբ Բադալբեկլին հրավիրվել է Մ.Ֆ.Ահունդովի անվան Մեծ թատրոն։ 

1931 թ․- Ջաֆար Ջաբարլու «Ալմաս», «1905 թվականին», «Յաշար» պիեսները,
1933 թ․-Ա․Աֆինոգենովի «Վախը» պիեսը
1934 թ․-Միրզա Ախունդովի «Հաջի Գարա» պիեսը
1935 թ․-Միրզա Ախունդովի «Մյուսյո Ժորդան» պիեսըԱֆրասիաբ Բադալբեկլին 1932 թվականին ընդունվել է Մոսկվայի կոնսերվատորիայի դիրիժորական ֆակուլտետ ՛պրոֆեսիոնալ երաժշտական կրթություն ստանալու համար։


== Գրականություն ==
«В связи с концертом Афрасияба» («Əfrasiyabın konserti münasibətilə») // «Коммунист» : газета. — 1933.
М. Ибрагимов. «Ценный подарок» // «Коммунист» : газета. — 1940.
А. Аббасов. «Опера в духе современности» («Müasir ruhlu operamız») // «Азербайджанская молодёжь» : газета. — 1970.
Й. Пашаева. «Афрасияб Бадалбейли и народная музыка» = «Əyrasiyab Bədəlbəyli və Azərbaycan xalq musiqisi». — Баку: «Нурлан», 2002.


== Ծանոթագրություններ ==


== Արտաքին հղումներ ==
https://www.webcitation.org/60w8j6ERe?url=http://www.biografija.ru/show_bio.aspx?ID=7109 Աֆրասիաբ Բադալբեկլի(չաշխատող հղում)
Վոլոխովո (գյուղ, Լուխովիցկի շրջան)

Վոլոխովո (ռուս.՝ Волохово), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2010 թվականին գրանցված տվյալներով կազմում էր 233 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալ կարմիր վարդեր

«Ալ կարմիր վարդեր» (իտալերեն՝ Rose scarlatte), իտալական սև-սպիտակ կատակերգություն՝ ռեժիսորներ Ջուզզեպե Ամատո և Վիտտորիո Դե Սիկի ըստ «Երկու տասնյակ ալ կարմիր վարդեր» (իտալերեն՝  Due dozzine di rose scarlatte, 1936) պիեսի։ Ֆիլմի պրեմիերան տեղի է ունեցել 1940 թվականի ապրիլի 16-ին։ Վիտորիո Դե Սիկի աշխատանքի առաջնելույթը որպես ռեժիսոր։


== Սյուժե ==
Մի օր Ալբերտո Վերանին վերցնում է հեռախոսը և ընդունում է երկու տասնյակ ալ կարմիր վարդի պատվեր։ Զանգահարողը շփոթել էր համարը, իսկ Ալբերտոն հաճելիորեն զարմացած էր և արդեն կանխավայելում էր արկածային անծանոթուհուն։ Ծաղիկները առաքվում է և դրանք ստանում է Մարիան` Ալբերտոյի կինը։ Նա ծաղիկների արանքում
գտնում է քարտ «հանելուկ» ստորագրությամբ։ Նրան հուզում էր այս խորհրդավոր տղամարդուն հանդիպելու ցանկությունը։ Ալբերտան հասկանում էր, թե ինչ է տեղի ունեցել և ցանկանում է շարունակել խաղը, որպեսզի ստուգի, թե որքան է հավատարիմ Մարիան և որքան հեռու նա կարող է գնալ։ Նա ամեն օր ուղարկում էր նրան վարդեր և խանդում էր գոյություն չունեցող մրցակցին։


== Դերերում ==
Վիտտարիո Դե Սիկա- Ալբերտո Վերրանի
Ռենե Սեն-Կլեր - Մարիա Վերանի
Ումբերտո Մելնատի - Թոմասո Սավելի
Վիվի Ժոի - Կլարա
Լուիզելա Բեգի - Ռոզինա, աղախին
Ռուբի Դ'Ալմա - կոմսուհի
Կարլո Ռեների - այգեպան
Լիվյա Մինելի - ծաղկավաճառուհի
Օլգա ֆոն Կոլլար
Արիստիդե Գարբինի


== Նկարահանող խումբ ==
Ռեժիսոր-բեմադրողներ - Ժուզզեպե Ամատո, Վիտտորիո Դե Սիկա
Սցենարիստ - Ալդո դե Բենեդետտի
Օպերատոր - Թամաս Կեմենեֆֆի
Պրոդյուսեր - Ժեզզեպե Ամատո, Անժելո Ռիցցոլի
Նկարիչ-բեմադրող - Գաստոն Մեդեն
Կոմպոզիտոր - Ֆ. Էրմինի (ֆրաանսերեն տարբերակը), Ռենցո Ռոսսելինի
Մոնտաժող - Մարիա Ռոզադա
Ձայնային ռեժիսոր - Կարլո Պասսերին


== Հետաքրքիր փաստեր ==
Ֆիլմը վաղուց համարվում էր կորած, բայց միայն ֆրանսիական օրինակը գոյատևեց։


== Ծանոթագրություններ ==


== Արտաքին հղումներ ==
«Ալ կարմիր վարդեր»(անգլ.) ֆիլմը Internet Movie Database կայքում 
«Ալ կարմիր վարդեր»(անգլ.) ֆիլմը allmovie կայքում:
Դամղուլի Չալ

Դամղուլի Չալ, լեռ Ադրբեջան Ղազախի շրջանում, Միափորի լեռներում, Ղազախ քաղաքից մոտ 4,5 կմ հարավ-արևմուտք, Մովսեսգյուղ գյուղից հարավ-արևելք, Գամեշի Չալ լեռան մոտակայքում հարավ-արևելք, Հայաստանի սահմանից հյուսիս-արևելք։ Տեղադրման կոորդինատներ 41°03′09″ հս․. լ. 45°20′09″ ավ. ե.։ Նշանակված է Կովկասի 5-վերստանոց քարտեզում։


== Ծանոթագրություններ ==
Նովոսելե (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ՆովոսելեՆովոսելե (ռուս.՝ Новоселье), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրեմիեր Լիգա 2010-11 (Անգլիա)

Պրեմիեր Լիգա 2010-11 (անգլ.՝ Barclays Premier League), Անգլիայի Պրեմիեր Լիգայի 19-րդ սեզոնն է։


== Մասնակիցներ ==


== Աղբյուրներ ==
Պաշտոնական կայքէջ Archived 2011-03-12 at the Wayback Machine. (անգլ.)
Ռեյչել Թեյլոր

Ռեյչել Թեյլոր (անգլ.՝ Rachael Taylor, հուլիսի 11, 1984(1984-07-11), Launceston, City of Launceston, Թասմանիա, Ավստրալիա), ավստրալիացի դերասանուհի։


== Վաղ կյանք ==
Ռեյչել Թեյլորը ծնվել է 1984 թվականի հուլիսի 11-ին Ավստրալիայի Թասմանիա նահանգի Լոնսեստոն քաղաքում, Նեյջելա և Քրիստինա Թեյլորների ընտանիքում։ Սովորել է Ռիվերսայդսի դպրոցում։ Թեյլորը հաղթել է «Միս երիտասարդ Թասմանիա» մրցույթում, հետագայում հաջողությամբ հանդես է եկել նաև միջազգային «Միս տիեզերք» և «Միս աշխարհ» մրցույթներում։


== Կարիերա ==
Նրա դեբյուտը համարվում է մասնակցությունը «Headland» ավստրալիական նախագծին, որից հետո նա հայտնվում է ամերիկյան հեռուստատեսային շոուներում։ Ամենամեծ հաջողությունը նրան բերում է Մեգի Մենդեսի դերը «Տրանսֆորմերներ» ֆիլմում։ Հետագայում Ռեյչել Թեյլորը նկարահանվում է հոլիվուդյան «Ֆանտոմներ» (2008), «Ֆանտոմ» (2011) և այլ ֆիլմերում։
2011 թվականի սկբին Ռեյչել Թեյլորը նկարահանվեց ABC ընկերության «Կրքի կազմախոսություն» ֆիլմի ութ էպիզոդներում, իսկ նույն թվականի աշնանը «Չարլիի հրեշտակներ» սերիալում ներկայացավ գլխավոր դերով՝ մարմնավորելով Ֆերի Ֆոսետին։ Եթերի համար սերիալը նկարահանվել է մի քանի էպիզոդով, իսկ 2012 թվականին նա խաղացել է ABC ընկերության «Այգի ավենյու, 666» ֆիլմում։ Շոուն առաջին եթերաշրջանից հետո փակվում է ցածր ռեյտինգի պատճառով։ 2014 թվականին նա մասնակցություն է ունենում NBC կազմակերպության «Ճգնաժամ» սերիալի մեջ։


== Ֆիլմագրություն ==


== Ծանոթագրություններ ==
Արտաշես Վարդանյան

Արտաշես Հարությունի Վարդանյան (1882, Ալեքսանդրապոլ (այժմ՝ Գյումրի) —1918), Հայաստանում  խորհրդային ռեժիմի հաստատման աջակից, ԽՄԿԿ անդամ (1908)։
Եղել է Հնչակյան կուսակցության անդամ, որից հեռացել է ռուսական առաջին հեղափոխության շրջանում։ Առաջին համաշխարհային պատերազմի տարիներին, ծառայելով բանակում, կազմակերպական-պրոպագանդիստական աշխատանք է տարել Կարսի կայազորում և բանվորական շրջաններում։ Վարդանյանի նախաձեռնությամբ 1917 թվականին քաղաքում կազմակերպվել է հակապատերազմական բազմամարդ միտինգ։ 1918 թվականին հեռացել է Հայաստանից։ Նույն թվականի աշնանը, ընտանիքով դեպի Հյուսիսային Կովկաս տեղափոխվելու ճանապարհին, Կավկազսկայա կայարանում դենիկինյանները գերեվարել և դաժանաբար սպանել են Վարդանյանին։
Նելնյուգա (Շորդայի վտակ)

Նելնյուգա (ռուս.՝ Нельнюга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Շորդայ գետի ձախ ափին՝ 4 կմ հեռավորության վրա։ Գետի երկարությունը 44 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033690
Հիդրոլոգիական ուսումնասիրությունների կոդը - 103003369
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արամազդ Քանքանյան

Վիքիպեդիայում կան հոդվածներ  Քանքանյան ազգանունով այլ մարդկանց մասին:Արամազդ Պարգևի Քանքանյան (մարտի 6, 1959(1959-03-06), Երևան, Հայկական ԽՍՀ, ԽՍՀՄ), հայ ստոմատոլոգ։ Բժշկական գիտությունների դոկտոր (1996), պրոֆեսոր (1997):


== Կենսագրություն ==
Արամազդ Քանքանյանը ծնվել է 1959 թվականի մարտի 6-ին, Երևանում։ 1981 թվականին ավարտել է Երևանի բժշկական ինստիտուտը։ 1987-1990 թվականներին և 1994-1996 թվականներին աշխատել է Մոսկվայի Ստոմատոլոգիական կենտրոնական գիտահետազոտական ինստիտուտում, 1990-1994 թվականներին՝ Երևանի պետական բժշկական համալսարանի ստոմատոլոգիայի ամբիոնում։ 1997 թվականից եղել է Երևանի պետական բժշկական համալսարանի թերապևտիկ ստոմատոլոգիայի ամբիոնի պրոֆեսոր, 1997-2001 թվականներին՝ ստոմատոլոգիայի և դեղագիտության ֆակուլտետների դեկան, 2002 թվականից՝ «Լազեր դենտ» ստոմատոլոգիական կլինիկայի հիմնադիր-տնօրեն։
ՀՀ-ում առաջինն է կիրառել (2004 թվականին) ատամի կարծր և հարատամնային հյուսվածքների բորբոքային հիվանդությունների, բերանի խոռոչի լորձաթաղանթի, ատամների արմատների բշտուռուցքների (կիստա) լազերային բուժումը «Միլենիում» լազերային սարքի օգնությամբ։ Հեղինակ է ուսումնական ձեռնարկների, համահեղինակ՝ «Հյուսվածաբանական տերմինների բառարանի» (2000):


== Երկեր ==
Болезни пародонта (новые подходи в этиолпгии патогенезе и терапии), Е., 1998 (համահեղինակ).
Ատամնաբուժություն։ Ուսումնական ձեռնարկ ստոմատոլոգիական ֆակուլտետի ուսանողների համար։ Երևան։ Ստամպա, 2000։


== Ծանոթագրություններ ==
Excuse Me, I Love You (ֆիլմ)

Ariana Grande՝ Excuse Me, I Love You (փոքրատառերով), ամերիկյան համերգային ֆիլմ, որը 2019 թվականին Sweetener World Tour համաշխարհային շրջագայության ժամանակ ներկայացրելել է Արիանա Գրանդեին բեմում և կուլիսներում։
Ֆիլմը թողարկվել է 2020 թվականի դեկտեմբերի 21-ին Netflix-ում՝ շրջագայության ավարտից մեկ տարի անց։ Ֆիլմի թողարկմանը նախորդել է K Bye for Now (SWT Live) (2019) համերգային ալբոմը, որում ներկայացված են Sweetener World Tour համաշխարհային շրջագայության ձայնագրությունները։


== Նախապատմություն ==
2020 թվականի դեկտեմբերի 8-ին Գրանդեն առաջիկա համերգային ֆիլմը ներկայացրել է երեք թվիթներով, որոնք հրապարակվել են Twitter-ի էջում։ 2020 թվականի դեկտեմբերի 9-ին Գրանդեն իր Twitter-ի էջում հաստատել է, որ առաջիկա համերգային ֆիլմը  թողարկվելու է Netflix սթրիմինգային ծառայության միջոցով, ինչպես նաև հաստատել է թողարկման ամսաթիվը՝ 2020 թվականի դեկտեմբերի 21-ին։ 2020 թվականի դեկտեմբերի 10-ին  «Excuse Me, I Love You» ֆիլմի պաշտոնական թրեյլերը թողարկվել է Netflix-ում, ապա Twitter-ում, Instagram-ում և YouTube-ում։ Դեկտեմբերի 14-ին Netflix-ը հայտարարել է, որ ֆիլմի թողարկման հետ Netflix-ի օգտատերերին հասանելի կլինեն Գրանդեի պրոֆիլային լուսանկարները։


== Ֆիլմի հեղինակներ ==
«Excuse Me, I Love You» ֆիլմի պրոդյուսերն է Պոլ Դագդեյլը, գործադիր պրոդյուսերը՝ Արիանա Գրանդեն, ինչպես նաև Սքուտեր Բրաունը, Ալիսոն Քեյը, Սքոթ Մանսոնը SB Projects-ի համար, և Ջեսսի Իգնջատովիչը և Էվան Պրագեր Den of Thieves-ի համար։ Սայմոն Ֆիշերը, Լիզ Գարբուսը և Դեն Կոգանը պրոդյուսերներն են, իսկ Փոլ Դագդեյլը, Ռեյ ռոքը և Ջեյմս Շինը՝ համակատարողները։


== Ծանոթագրություններ ==


== Արտաքին հղումներ ==
«Excuse Me, I Love You (ֆիլմ)»(անգլ.) ֆիլմը Internet Movie Database կայքում
Պինեի (կանտոն)

Պինեի (ֆր.՝ Piney), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Տրուա օկրուգի մեջ։ Համաձայն 2006 թվականի մարդահամարի կանտոնի բնակչությունը 4801 մարդ էր։Կանտոնի համարը 1017 է։ Կանտոնում կա 11 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Աստերոիդների ցանկ (40501-40600)

Աստերոիդների ցանկ (40401-40500)  • Աստերոիդների ցանկ  • Աստերոիդների ցանկ (40601-40700)
 Աստերոիդների ցանկ (40401-40500)  • Աստերոիդների ցանկ  • Աստերոիդների ցանկ (40601-40700)


== Աղբյուր ==
«Discovery Circumstances: Numbered Minor Planets (40001)-(45000)»։ www.minorplanetcenter.net
Սլատինո (քաղաքատիպ ավան, Ուկրաինա)

Սլատինո (ուկրաիներեն՝ Слатине), քաղաքատիպ ավան Ուկրաինայի Խարկովի մարզի Դերգաչևի շրջանում։ Հիմնադրվել է 1913 թվականին։
2001 թվականի տվյալներով Սլատինո քաղաքատիպ ավանում բնակվում էր 6 826 մարդ։ Բնակավայրը զբաղեցնում է 7,53 կմ² տարածք։ Բնակչության խտությունը կազմում էր 906,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լալայան

Լալայան, հայկական ազգանուն։


== Ազգանունը կրողներ ==
Ալեքսանդր Արծրունու Լալայան (1925-1983), բժիշկ, հոգեբան։
Դոկտոր Լալայան (1855-1905), վրիժառու, ֆիդայի։
Երվանդ Ալեքսանդրի Լալայան (1864-1931), ազգագրագետ, բանահավաք, հնագետ։
Վանիկ Լալայան (1955-1991), ազատամարտիկ։
Մուշեղ Արծրունու Լալայան (1967), հասարակական, քաղաքական գործիչ։
Ռուզաննա Լևոնի Լալայան (1919-2015), բժիշկ։


== Գրական հերոսներ ==
Լալայան, Ստաֆֆիի «Կանաչ քաղաք» պատմվածքի հերոսներից։
Իրմա Լալայան, Վարդգես Պետրոսյանի «Հայկական էսքիզներ» վիպակի հերոսներից։


== Տես նաև ==
Լալայանց


== Ծանոթագրություններ ==
Ռաֆայել դե Նոգալեզ Մենդես

Ռաֆայել Ինչաուսպե Մենդես (իսպ.՝ Rafael Inchauspe Méndez, հոկտեմբերի 14, 1879(1879-10-14), Սան Քրիստոբալ, Վենեսուելա - հուլիսի 10, 1937(1937-07-10), Պանամա, Պանամա), առավել հայտնի որպես Ռաֆայել դե Նոգալես Մենդես (Rafael de Nogales Méndez), վենեսուելացի զինվորական, գրող։ Առաջին համաշխարհային պատերազմի տարիներին (1914-1918) ծառայել է Օսմանյան կայսրության բանակում։
Մանուկ  տարիքին Նոգալեսը ուղարկվել է Եվրոպա և սովորել Գերմանիայի, Բելգիայի և Իսպանիայի համալսարաններում, սահուն կերպով տիրապետել է մի քանի լեզուների։
Չնայած ստացած բարձրագույն կրթությանը, Նոգալեսը որոշում է դառնալ զինվորական և առաջին իսկ բռնկված պատերազմի դեպքում մեկնել ծառայության։ Այդ կերպ Նոգալեսն իր մասնակցությունն է ունեցել 19-րդ դարի վերջի և 20-րդ դարի սկզբի մի շարք հակամարտություններում. 1898 թվականին մասնակցել է իսպանա-ամերիկյան պատերազմին (կռվել է իսպանական ուժերի շարքում), 1901 թվականին մասնակցել է Վենեսուելայի ազատագրական հեղափոխությանը (Revolución Libertadora) և 1904 թվականին՝ ռուս-ճապոնական պատերազմին։ 1908 թվականի վերադարձել է հայրենիք։ Երկրի նոր նախագահի հետ թշնամական հարաբերություններ ունենալու պատճառով արտաքսվել է Վենեսուելայից։


== Առաջին համաշխարհային պատերազմ ==
Պատերազմի բռնկվելուց հետո Նոգալեսին չի հաջողվում համալրվել եվրոպական երկրների ռազմական ուժերի կազմում, ուստի որոշում է ընդգրկվել Օսմանյան բանակում։ Նոգալեսն ստանում է մայորի կոչում և նշանակվում Կովկասյան ճակատում։ Վանի ինքնապաշտպանության ժամանակ Նոգալեսը գլխավորում է թուրքական ժանդարմերիան, սակայն ավելի ուշ թուրքական իշխանություններին խնդրում է իրեն ազատել առաջադրանքից, քանզի թուրքերի կողմից հայերի հանդեպ կատարած գործողությունները որակում է որպես «քրիստոնյաների չհիմնավորված կոտորածներ»։ Նոգալեսը կարծում էր, որ Վանում և շրջակայքում հայերի կոտորածների հրահրիչը Խալիլ բեյն էր, ով հանդիսանում էր այն զորքի հրամանատարը, որում Նոգալեսը ցանկություն էր հայտնել ծառայելու։


== Գրականություն ==
De Nogales, Rafael. Four Years Beneath The Crescent. London։ Charles Scribner's Sons, 1926. Most recently republished as։ Four Years Under the Crescent (Sterndale Classics) ISBN 1-903656-19-2
De Nogales, Rafael. Memoirs of a soldier of Fortune. New York։ Garden City Publishing Company, Inc., 1932. Recently republished in paperback.
McQuaid, Kim, The Real and Assumed Personalities of Famous Men։ Rafael De Nogales, T.E. Lawrence. and the Birth of the Modern Era, 1914–1937, London. Gomidas Institute, 2010, ISBN 978-1-903656-97-6


== Ծանոթագրություններ ==


== Արտաքին հղումներ ==
Rafael De Nogales Méndez: Caballero andante venezolano Archived 2007-05-31 at the Wayback Machine., José Rosario Araujo. (Իսպաներեն)
Memorias de un aventurero venezolano: Rafael de Nogales Méndez, por Violeta Rojo (Իսպաներեն)